CELEX: 32019R0401
Language: sl
Date: 2018-12-19 00:00:00
Title: Delegirana uredba Komisije (EU) 2019/401 z dne 19. decembra 2018 o spremembi Uredbe (EU) št. 389/2013 o določitvi registra Unije (Besedilo velja za EGP.)

14.3.2019   
               
               
                  SL
               
               
                  Uradni list Evropske unije
               
               
                  L 72/4
               
            
         DELEGIRANA UREDBA KOMISIJE (EU) 2019/401
         z dne 19. decembra 2018
         o spremembi Uredbe (EU) št. 389/2013 o določitvi registra Unije
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 19(3) Direktive,
         ob upoštevanju naslednjega:
         
                     (1)
                  
                  
                     S sistemom registrov se zagotavlja pravilno obračunavanje transakcij na podlagi sistema EU za trgovanje z emisijami (EU ETS), vzpostavljenega z Direktivo 2003/87/ES, ter na podlagi Kjotskega protokola in Odločbe št. 406/2009/ES.
                  
               
                     (2)
                  
                  
                     Po potrebi in dokler je to potrebno za zaščito okoljske celovitosti EU ETS, letalski prevozniki in drugi izvajalci dejavnosti v EU ETS ne smejo uporabljati pravic, ki jih izda država članica, ki je Evropski svet v skladu s členom 50 Pogodbe o Evropski uniji (v nadaljnjem besedilu: PEU) uradno obvestila o nameri o izstopu iz Unije. Glede na pogajanja na podlagi člena 50 PEU in v skladu s členom 12(3)(a) Direktive 2003/87/ES bi morala Komisija redno ocenjevati, ali je dovoljena uporaba pravic s strani države članice, glede katerih bodo potekle obveznosti operaterjev zrakoplovov in drugih upravljavcev, zlasti kadar se pravo Unije še ne preneha uporabljati v zadevni državi članici ali kadar je ustrezno zagotovljeno, da predaja pravic poteka na pravno izvršljiv način, preden se Pogodbi prenehata uporabljati.
                  
               
                     (3)
                  
                  
                     Osnutek sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu „sporazum o izstopu“), kot je bil dogovorjen na ravni pogajalcev 14. novembra 2018, določa prehodno obdobje in zagotavlja, da bodo upravljavci v Združenem kraljestvu izpolnjevali obveznosti iz Direktive 2003/87/ES glede svojih emisij v letih 2019 in 2020. Če sporazum o izstopu stopi v veljavo, ni več potrebno omejevanje uporabe pravic, ki jih je taka država članica izdala v navedenih letih.
                  
               
                     (4)
                  
                  
                     Zato se od dne, ki sledi dnevu, na katerega bosta pogodbenici sporazuma o izstopu deponirali svoji listini o ratifikaciji pri generalnem sekretarju Sveta, pravice ne bi smele več označevati.
                  
               
                     (5)
                  
                  
                     Uvesti bi bilo treba ustrezne tehnične ukrepe, da bi zagotovili učinkovitost te uredbe v času njene uporabe –
                  
               SPREJELA NASLEDNJO UREDBO:
         
            Člen 1
            V členu 41 Uredbe (EU) št. 389/2013 se v odstavku 4 doda:
            
               
                  „4.   Od dne, ki sledi dnevu, na katerega sta bili deponirani listini o ratifikaciji sporazuma o izstopu, se pravice, določene za leti 2019 in 2020, ne označujejo s kodo države, če se v sporazumu o ureditvi izstopa take države članice iz Evropske unije za emisije iz teh let zahteva zagotavljanje skladnosti z Direktivo 2003/87/ES.“
               
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 275, 25.10.2003, str. 32.